
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00070/2014-04
12.12.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 12.12.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ са седиштем у ГОСПОДАРА ВУЧИЋА 50, БЕОГРАД, ПИБ: 101732084, Матични број: 07061609,  испуњава прописане стандарде за акредитацију студијског програма ОАС4 - СТУДИЈЕ НАУКА БЕЗБЕДНОСТИ у оквиру ИМ и то за 390 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ са седиштем у ГОСПОДАРА ВУЧИЋА 50, БЕОГРАД, је дана 15.1.2014. године поднела захтев за акредитацију студијског програма ОАС4 - СТУДИЈЕ НАУКА БЕЗБЕДНОСТИ у оквиру ИМ под бројем 612-00-00070/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ и предлог одлуке, достављени су Комисији за акредитацију и проверу квалитета.
Основни квантитативни подаци о програму су:
1. Назив дипломе: Дипломирани менаџер безбедности УВОДНА ТАБЕЛА
2. Да ли је у складу са листом НСВО:  ДА (Листа стручних, академских и научних назива)
3. Да ли је приложена Одлука Сената универзитета о прихватању програма= да-не (прилози уз захтев)
4. Датум када је програм прихваћен од стране Сената = (Уводна табела)
5. Трајање програма=4 године, 8 (осам) семестара (Уводна табела)
6. Број ЕСПБ бодова= 240(Уводна табела) 
7. Број студената који се уписује на прву годину= 390 (Уводна табела, ел.образац-структура Г16)
8. Просечан број часова активне наставе недељно по години= копирај из  ел.образац-извештај B14-B19
	9. [bookmark: _GoBack]предавања + вежбе + ДОН + СИР = укупно ЕСПБ


14.00 +  5.00 +  0.00( +  0.00) = 19.00, 30.00
15.00 +  6.00 +  0.00( +  0.00) = 21.00, 30.00
17.00 +  6.00 +  0.00( +  0.00) = 23.00, 30.00
12.00 +  5.00 +  0.00( +  0.00) = 17.00, 30.00
15.00 +  5.00 +  0.00( +  0.00) = 20.00, 30.00
15.00 +  5.00 +  0.00( +  0.00) = 20.00, 30.00
15.00 +  5.00 +  0.00( +  0.00) = 20.00, 30.00
15.00 +  5.00 +  0.00( +  0.00) = 20.00, 30.00
 
10. Проценти предмета по категоријама  за ОАС и ОСС програме(АО= 15.86%, ТМ= 22.03%, НС= 32.60% и СA= 29.52%),   (ел.образац-извештај B9-B12)
11. Проценат изборности на програму= 19.58%  (ел.образац-извештај  B6)
12. Број наставника на студијском програму= 42
      Број наставника са пуним радним временом = 39(ел.образац-извештај Б39, прилог 9.1. књижица)
Број радних књижица=39 (Прилог 6.1.из документације за акредитацију установе)
            Број наставника са непуним радним временом= 3  (ел.образац-извештај Б40, прилог 9.1 књижица)  
Број радних књижица=0(Прилог 6.1.из документације за акредитацију установе)	
[bookmark: OLE_LINK1][bookmark: OLE_LINK2]	Број наставника ангажованих по уговору=  3(ел.образац-извештај Б4, прилог 9.1уговори и сагласности)
Број уговора= 3(Прилог 6.3.из документације за акредитацију установе)
Број сагласности=3(Прилог 6.4.из документације за акредитацију установе)
13. Број сарадника на студијском програму= 10
Број сарадника са пуним радним временом=  9(ел.образац-извештај Б42)
Број радних књижица=9
Број сарадника са непуним радним временом=1  (ел.образац-извештај Б43)
Број радних књижица=0
Број сарадника ангажованих по уговору= 0(ел.образац-извештај Б44)
Број уговора= 0  Број сагласности=0
14. Просечно оптерећење наставника на програму= 4,46 (ел.образац-извештај B30 други број)
15. Просечно оптерећење наставника на установи=5.98 (уједињени ел. образац)
16. Просечно оптерећење сарадника на програму=8,30 (ел.образац-извештај B31 други број)
17. Просечно оптерећење сарадника на установи=9.88 (уједињени ел. образац)
18. Проценат наставе на програму коју држе наставници са пуним радним временом=  92.20 (ел.образац-извештај Б32)
19. Број библиотечких јединица релевантних за студијски програм=287   (Табела10.3)
20. Број уџбеника=241 (Табела 10.4)

21. Укупан број акредитованих студената=1751 (уједињени ел образац, структура?)

22. Минимални број квадрата бруто простора у установи=3502м2 (уједињени ел образац, структура?)

23. Простор за извођење наставена програму=2934,48 m2 (Табела 10.1.)

24. Бруто простор у установи=3683,8 m2 (Табела 9.2. из документације за акредитацију установе)

25. Просечан бруто простор по студенту= 2,34 m2

26. Број чланова комисије за контролу квалитета = 12 (Табела 11.1)

Студијски програм ОАС - студије наука безбедности садржи законом предвиђене елементе и број бодова (240).  Студијски програм садржи 32 обавезна предмета и 32 изборна предмета, стручну праксу и завршни рад.  Изборни предмети су конципирани у виду четири студијске изборне групе са по 8 изборних предмета и то: 1. Студије безбедности; 2. Студије менаџмента људских и социјалних ресурса; 3. Студије цивилне заштите и заштите животне средине и 4. Студије одбране. Студијски програм ОАС омогућује  стицање компетенција које су друштвено оправдане за професију менаџера безбедности за рад на пословима безбедности, одбране, цивилне заштите и заштите животне средине и управљања људским и социјалним ресурсима у цивилном и по потреби војном сектору. Сврха је јасно дефинисана у складу са основним задацима и циљевима установе. Циљеви студијског програма су јасно формулисани и усклађени са задацима установе. Опис општих и предметно-специфичних компетенција студената подразумева да студенти постижу опште и предметно-специфичне способности које се функционализују у раду на пословима из области безбедности, људских и социјалних ресурса, цивилне заштите и заштите животне средине и цивилне одбране. Распоред предмета по семестрима, фонд часова и број ЕСПБ је ваљано урађен. Структура курикулума је свеобухватна и презентирана према стандардима и задовољава предвиђене критеријуме. Структура курикулума је у складу са прописаним стандардима у односу на укупан број ЕСПБ бодова, и то: академско-општеобразовни са 15,85%; теоријско- методолошки са 22,02%; научно-стручни са 32,59% и стручно-апликативни са 29,51%, док су изборни предмети заступљени са 19,58% у односу на  укупну бодовну оптерећеност студената. Учињен је напор да се понуде најновија стручна знања са свеобухватним претензијама, али остаје утисак да је програм сувише компликован и превише разуђен. Прве две године студија представљају опште и заједничко образовање студената док се у трећој и четвртој години студенти поред групације заједничких предмета (укупно 32 предмета са 185 ЕСПБ бодова или 81,49%; опредељују и за групацију изборних предмета (32 предмета  разврстаних у 4 студијске изборне групе са по 8 предмета што чини 44 ЕСПБ бода или 19,58%).  На крају, предвиђа се стручна пракса и завршни рад (13 ЕСПБ бодова ).  Овај програм је, по вертикали, усаглашен са специјалистичким,  мастер  и докторским програмом. Студијски програм ОАС је формално усклађен са сличним програмима на иностраним високошколским установама: Департмана за криминологију на Универзитету у Лестеру (Department of Criminology,University of Leicester  UK GB); Факултета за безбедносне науке Универзитета у Марибору, Словенија (Fakulteta za varnostne vede Maribor-Slovenija); Филозофског факултета Скопље (Македонија) -Институт за одбрамбене и мировне студије; Московски државни институт за међународне односе Министарства спољних послова (Московского государственного института международных отношений МИД России); Међународни институт за противтероризам, Хеpцли, Израел  (International Policy Institute for Counter-Terrorism (ICT); Војна академија САД Вест Поинт (United States Military Academy  West-Point); Центар за Студије Безбедности, Цирих, Швајцарска (Center for Security Studies (CSS), Zurich, Switzerland).  Инфраструктурне могућности установе (у седишту и изнајмљеном простору), упркос формалној  испуњености услова, нису такве да  би се уписивао превелики број (240) самофинансирајућих студената, који је за 90 већи од броја буџетских студената (150).    Упис је стандардизован према прописима у Републици Србији, са пријемним испитом из 2 од понуђених 3 предмета (социологија, психологија,  екологија).  полагањем испита се добија одговарајући број ЕСПБ бодова у складу са акредитацијом. 
Од укупно 240 ЕСПБ бодова из студијског програма, сваки појединачни предмет има одређени број ЕСПБ бодова  према оптерећењу студената и јединственој методологији.  Постоји континуирано праћење успешности одвијања наставе, са акцентом на интерактивности. Однос предиспитних ( д минималних 30 до максималних 70 поена ) и испитних обавеза усклађен је са Законом. Утврђен је у сваком силабусу предмета из студијског програма, који има јасан и објављен начин стицања поена што је документовано у књизи предмета.
Укупан број наставника одговара потребама студијског програма кои реализује Установа.  Просечно оптерећење наставника на предметном студијском програму је 4,46 часова, а сарадника 8,30 часова. Проценат часова предавања који изводе наставници са 100 % радног времена је 92,20%. Установа не реализује основне струковне студије као ни академске специјалистичке, али има 42 наставника потребних за обављање наставе по годинама студија, при чему је преко 50% наставника са стеченим научним називом доктора наука. За реализацију студијског програма ангажовано је 10 сарадника,  што је довољно за несметану реализацију наставе, при чему је оптерећење сарадника 8,30 часова наставе недељно. Квалификације наставног особља одговарају нивоу њихових задужења, а референце и подаци наставника доступни су на сајту установе. Величине група за предавања и вежбе усклађене су са  Допунама стандарда за акредитацију студијских програма.
Факултет обавља делатности на три локацијe:  у седишту Факултета у ул. Господара Вучића бр. 50, где користи и просторије II Економске школе, ул. Павла Јуришића Штурма бр. 33 Београд, на основу Уговора о коришћењу наставног простора закљученог са Војном академијом и на основу Уговора о коришћењу просторија закљученог са Основном школом ""Краљ Петар II Карађорђевић"" у Београду, Марулићева бр. 8. Укупна површина коју користи Факултет износи 3410 м2. Установа има обезбеђена техничка средства за извођење наставе. Установа располаже са релевантном домаћом и страном литературом за извођење студијског програма. Установа има обезбеђену покривеност свих предмета одговарајућом уџбеничком литературом довољном да се обезбеди нормално одвијање наставног процеса. Радни простор формално задовољава потребе управне структуре, али не и потребе свих наставника и сарадника.  
Установа редовно прати квалитет студијског програма кроз периодичну проверу и поседује развијен систем оцене, провере и обезбеђења квалитета студијског програма ради правовременог деловања у правцу прилагођавања, осавремењавања и усавршавања студијског програма са стварним потребама. Правилником о самовредновању и оцени квалитета Установа је регулисала и формирање Комисије за обезбеђење квалитета као стручног и саветодавног тела Наставно-научног већа. Чланови комисије за контролу квалитета на предметном студијском програму су и два студента.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ  за студијски програм ОАС4 - СТУДИЈЕ НАУКА БЕЗБЕДНОСТИ  у оквиру ИМ испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи
- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У БЕОГРАДУ-ФАКУЛТЕТ БЕЗБЕДНОСТИ са седиштем у ГОСПОДАРА ВУЧИЋА 50, БЕОГРАД, ПИБ: 101732084, Матични број: 07061609, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - СТУДИЈЕ НАУКА БЕЗБЕДНОСТИ у оквиру ИМ и то за 390 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

